KYK: Gibbs se kolf haal byna R300 000 | Netwerk24
KYK: Gibbs se kolf haal byna R300 000
01 November 2018 06:47
Die kolf waarmee Suid-Afrika se Herschelle Gibbs ses opeenvolgende sesse in ’n boulbeurt in 2007 se Wêreldbeker-toernooi geslaan het, is vir R285 000 (A$27 000) in Adelaide opgeveil.
Herschelle Gibbs trek los vir sy derde ses. Foto: Getty Images
Gibbs was in ’n groepwedstryd teen Nederland op St. Kitts en Nevis die eerste kolwer om dit in ’n internasionale wedstryd reg te kry.
Die draaier Daan van Bunge het dit ontgeld.
Die kolf en die twee spelers se hemde waarmee hulle gespeel het, is volgens ABC News deur ’n anonieme koper gekoop.
Gibbs het 72 lopies aangeteken in die wedstryd wat Suid-Afrika met 221 lopies gewen het.
Die Proteas het later teen die uiteindelike wenner Australië in die halfeindstryd verloor.
Meer oor: Herschelle Gibbs | T20 | Toetskrieket | Eendagkrieket | Proteas
Barry bitter oor KSA se miskenning
Lehmann kry steeds berading oor balpeutery
Aussie-tieners gee Faf-hulle pak
'Skrap Smith, Warner se skorsings'